stanford-oval/wikipedia huggingface dataset:
Kambodžan kuningas
Valinta

Kambodža on vaalimonarkia eikä kruunu ei periydy vanhemmalta tämän lapselle. Kuninkaan valitsee kuninkaallinen valtaistuinneuvosto, joka koostuu maan johtavista poliitikoista. Neuvoston valitseman henkilön tulee olla Norodomin ja/tai Sisowathin perheistä sekä vähintään 30-vuotias. Nimitys kuninkaaksi on elinikäinen.
Istuvalla kuninkaalla ei ole perustuslain mukaan sanavaltaa seuraajansa valintaan.
Kaarlo Kosunen

Kaarlo Henrik Kosunen (Neuvostoliitossa Kaarle Kajava, ven. Карл Альбертович Каява; 5. heinäkuuta 1899 Oulu – 29. toukokuuta 1938 Drožino) oli suomalainen toimittaja. Kosunen muutti 1920-luvun puolivälissä Neuvostoliittoon, jossa hänet teloitettiin Stalinin vainoissa.
Kosunen valmistui Oulun ylemmästä käsityöläiskoulusta vuonna 1917. Sisällissodan jälkeen hän liittyi kommunistisen SSTP:n jäseneksi ja työskenteli puolueen julkaiseman Pohjan Kansan päätoimittajana 1921–1922. Keväällä 1922 Kosunen sai kolmen vuoden kuritushuonetuomion niin sanotussa rauhanjulistajien jutussa.
Vapauduttuaan Kosunen muutti opiskelemaan Moskovan Lenin-kouluun. Hänet valittiin myös SKP:n keskuskomitean sekä nuorisojaoston jäseniksi. Vuosina 1927–1928 Kosunen oli Suomen Kommunistisen Nuorisoliiton edustajana Kommunistisen nuorisointernationaalin toimeenpanevassa komiteassa. Elokuussa 1928 hänet lähetettiin Suomeen salanimellä "Kalle Kajava" avustamaan SKP:n sotilasjaoston Suomen byroota. 1930-luvulla Kosunen palasi Moskovaan, jossa hän työskenteli Valtiollisen ulkomaisen kirjallisuuden keskuskirjaston hankintaosastolla ja opetti poliittista taloustiedettä Lenin-koulussa. Keväällä 1938 Kosunen tuomittiin kuolemaan artikla 58:n nojalla ja teloitettiin Butovon ampumaradalla.
Suomennoksia

Ostrovski, Nikolai: Kuinka teräs karaistui 1–2.  Suomentanut K. Kajava. Leningrad:  Kirja, 1936.
Taasjärvi

| Taasjärvi Tasträsket |
| --- | --- |
Valtiot:  Suomi
Paikkakunta:  Sipoo
Koordinaatit:  60°18′18″N, 25°20′48″E
Vesistöalue ja valuma-alueen tietoja
Laskujoki:  oja Suomenlahteen
Järvinumero:  81.045.1.002 
Mittaustietoja
Pinnankorkeus:  19,2 m 
Rantaviiva:  2,01 km 
Pinta-ala:  0,1838 km² 
 fiTaasjärvi 
Taasjärvi (ruots. Tasträsket) on Söderkullan taajamassa Sipoossa sijaitseva järvi. Sen pituus on 800 metriä ja leveys 300 metriä. Järven pinta-ala on 18,4 hehtaaria, ja sen rantaviivan pituus on 2,0 kilometriä. Taasjärven ympäristössä on runsaasti asutusta, ja järven itäpuolella asutus jatkuu järven rantaan asti. Länsirannalla on uimaranta.
Taasjärven vedenpinnan korkeus on 19,2 mpy. Järven lasku-uoma lähtee koillisnurkasta ja virtaa ensin koilliseen, sitten etelään ja yhtyy Hangelbybäckeniin. Vedet päätyvät lopulta Suomenlahteen Hängelbyvikenin kohdalta.
Vuoden 1855–1856 Kalmbergin kartastossa järvi oli merkitty nimellä Tasträsk. Vuosien 1957, 1963, 1967, 1978 ja 1991 peruskartoissa järvi oli merkitty nimellä Tasträsket ja vain järven itäpuolella oli asutusta.
Kaksitäplähaukkakala

| Kaksitäplähaukkakala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Haukkakalat Cirrhitidae
Suku::  Amblycirrhitus
Laji::  bimacula
Kaksiosainen nimi
 Amblycirrhitus bimacula  (Jenkins, 1903) 
Infobox OKNimi-testi OKIUCN-testi OK: 
Kaksitäplähaukkakala (Amblycirrhitus bimacula vanh. Amblycirrhitus bimaculata) on  haukkakaloihin kuuluva kala.
Koko ja ulkonäkö

Kaksitäplähaukkakala kasvaa noin 8 cm pitkäksi.  Siinä on vaalealla pohjalla hiekanruskeita kuvioita. Kaksi silmätäplää sijaistevat silmän takana ja kyljen yläosassa selkäevän takareunan kohdalla.
Alkuperä

Täplähaukkakala elää luonnossa Indopasifisella merialueella: Itä-Afrikasta Mangarevalle, Tuamotu-saarille ja Havaijille, pohjoisessa Taiwanin ympäristöön asti ja koko Mikronesiassa.
Käyttäytyminen

Kaksitäplähaukkakalaa voi pitää riutta-akvaariossa korallien kanssa, mutta pienet kalat ja katkaravut joutuvat helposti sen syömiksi.  Se piileskelee korallien koloissa, ja on muutenkin arempi kuin muut haukkakalat.
Ravinto

Kaksitäplähaukkakala syö luonnossa merenpohjan selkärangattomia. Akvaariossa sille annetaan lihapitoista ruokaa joko kuivattuna tai mieluummin pakastettuna, ja sitä tulisi ruokkia ainakin kerran päivässä.
Super Paper Mario

| Super Paper Mario |
| --- | --- |

Kehittäjä:  Intelligent Systems
Julkaisija:  Nintendo
Jakelija:  Nintendo eShop
Ohjaaja:  Ryota Kawade
Tuottaja:  Kensuke Tanabe ja Ryouichi Kitanishi
Säveltäjä:  Chika Sekigawa ja Naoko Mitome
Ohjelmoija:  Tadao Nakayama
Pelisarja:  Paper Mario ja Mario
Julkaistu:   14. syyskuuta 2007
Lajityyppi:  tasohyppely, roolipeli
Pelimuoto:  Yksinpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 3  USK 0 
Alusta:  Wii
Jakelumuoto:  Wiin 12 cm optinen levy
Lisää peliartikkeleitaVideopelien teemasivulla
Infobox OK  : 
Super Paper Mario on Intelligent Systemsin kehittämä ja Nintendon julkaisema tasohyppely-/roolipeli. Peli on julkaistu Wiille vuonna 2007. Peli yhdistää keskenään sivuttain vierivää 2D-tasohyppelyä ja keveitä RPG-elementtejä.
Pelaaminen

Super Paper Mario on toinen Paper Mario -peli, joka sisältää tasohyppelyä. Paper Mario: The Thousand-Year Door -peli sisälsi pieniä tasohyppelykohtauksia, jotka toimivat pieninä 
piristysannoksina. Mario, Peach, Bowser ja Luigi ovat pelattavia hahmoja.
Juoni

Peli alkaa siitä, kun Mario ja Luigi aikovat mennä Peachin luokse. Talosta lähdettyään Toad tulee kertomaan, että Peach on kidnapattu. Mario ja Luigi lähtevät Bowserin luo mutta käy ilmi ettei hän ole siepannut prinsessaa. Pelin antagonisti Count Bleck ilmestyy ja kaappaa Luigin, Peachin ja Bowserin omaan ulottuvuuteensa. Mario jää omaan ulottuvuuteensa ja tapaa Pixlin nimeltä Tippi, joka vie hänet ulottuvuuksien väliseen Flipside-kaupunkiin. Tällä välin Count Bleck pakottaa Peachin ja Bowserin naimisiin, jonka seurauksena hän saa käsiinsä Kaaossydämen. Tämän voimin Bleck avaa maailmankaikkeuden tuhoavan tyhjiöreiän universumiin, jonka Mario näkee Flipsidessa tavattuaan Merlonin. Merlon kertoo Mariolle, että hänen on kerättävä ovientakaisista maailmoista kahdeksan Puhtaussydäntä, jos hän haluaa pysäyttää Count Bleckin suunnitelman.
Kerätessään sydämiä Mario löytää uusia Pixleitä, Peachin, Luigin, Bowserin, toisen kaupungin (Flopsiden), saa ystäviä eri ulottuvuuksista ja taistelee Bleckin kätyreitä vastaan. Myöhemmin Count Bleckin kätyri Dimentio tekee yllätyshyökkäyksen Merlonin luona ja siirtää sankarit eri puolille pelinsä päättäneiden maailmaa. Tehtyään vaikutuksen paikalliseen alamaailman kuningattareen, Mario ja Luigi palaavat Flipsideen ikään kuin kuolleista. He avaavat siellä uuden oven, palaavat alamaailmaan ja löytävät Bowserin sekä Peachin kiivetessään alamaailman yllä sijaitsevalle pilvikaupungille. Vapautettuaan tämän kaupungin Skellobittien vallasta, kaikki 8 Puhtaussydäntä on kerätty. He lähtevät viimein Count Bleckin omaan ulottuvuuteen tyhjiön juurelle, jossa taistelu maailman kohtalosta odottaa.
Juoni > Pelihahmot

Jokaisella hahmolla on erilaiset erikoiskyvyt ja toiminnot.
Mario – Marion erikoistaito kääntää pelimaailmaa 90°, jolloin pelaaja pääsee seikkailemaan kolmiulotteisessa ympäristössä. Näin paljastetaan myös useita aarteita ja muita salaisuuksia.
Prinsessa Peach – Koska Peach on kevyt, hän voi leijailla sateenvarjollaan sekä mennä sateenvarjonsa alle, jolloin vihollisten iskut eivät tepsi häneen.
Bowser – Suurin, painavin ja hitaimmin liikkuva hahmo. Bowser voi syöstä tulta ja tehdä hyökkäyksillään kaksinkertaista vahinkoa pelin vihollisia vastaan.
Luigi – pystyy tekemään suuren hypyn, joka lennättää hänet ulos ruudulta. Näin päästään uusille alueille, joille muut hahmot eivät pääse.
Flipside

Flipside (kääntöpuoli) on ulottuvuuksien välillä oleva kaupunki. Kaupungissa on monia eri palveluita kuten korttikauppa, hotelli, ruokala, kauppa ja ennustaja. Kaupungissa on myös Pit of 100 Trials, jossa on sata erää läpäistävänä. Flipsidestä pääsee seitsemään eri maailmaan, mutta joka maailman avaamiseen tarvitaan sydän, joka on vietävä pilariin. Kaupungissa asuu monia eri hahmoja, joista on hyötyä kuten Merlon, joka kertoo Mariolle mitä tehdä.
Pääviholliset

Count Bleck: Hänellä on kirja joka ennustaa maailmanlopun. Hän yrittää käyttää Kaaossydäntä tuhotakseen koko maailmankaikkeuden.
O'Chunks: Count Bleckille uskollinen mies, joka taistelee Mariota vastaan useaan otteeseen raa'an voiman avulla.
Dimentio: Count Bleckin häviävää jokeria muistuttava alainen, jolla on kyky hyppiä ulottuvuuksien välillä.
Nastasia: Count Bleckin luottoapulainen. Manipuloi ihmisiä hypnoosin voimin.
Mimi: Count Bleckin alaisia. Hän osaa muuttaa muotonsa lähes keneksi tahansa. Hieman hysteerinen. Pystyy muuttamaan itsensä robottihämähäkiksi.
Super Dimentio: Juonenkäänteessä Dimention luoma jättiläinen, joka on pelin viimeinen vastus. Siihen on yhdistetty Kaaossydän, Luigi ja Dimentio.
Pixlit

Tippi: Ensimmäinen Pixl jonka Mario saa. Antaa kyvyn tutkia kohteita lähemmin ja paljastaa näkymättömiä kohteita.
Boomer: Antaa kyvyn pudottaa pommin jolla voi tuhota joitain esineitä ja vihollisia.
Thoreau: Antaa kyvyn poimia vihollisia ja esineitä. Voi myös aktivoida kytkimiä.
Slim: Antaa kyvyn muuttua niin ohueksi, että viholliset ja esineet ohittavat pelaajan jos hän on paikallaan.
Thudley: Antaa kyvyn hakata maahan vihollisia ja tappeja.
Cudge: Antaa kyvyn käyttää vasaraa.
Carrie: Voi mennä esteiden yli.
Fleep: Antaa kyvyn "flipata" paikkoja.
Dottie: Antaa kyvyn muuttua hyvin pieneksi.
Piccolo: Antaa kyvyn kuunnella musikkia.
Dashell: Bonus-Pixl, joka tekee sankarista nopeamman nappia painettaessa.
Barry: Bonus-Pixl, joka antaa kyvyn tehdä erikoishyökkäyksen ja -torjunnan.
Tiptron: Bonus-Pixl, joka osaa samat jutut kuin Tippi.
Aiheesta muualla

Virallinen Super Paper Mario -sivusto (Arkistoitu – Internet Archive)
Super Paper Mario MobyGamesissa (englanniksi)
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Stephen Heller

Stephen Heller
Stephen Heller (15. toukokuuta 1813 – 14. tammikuuta 1888) oli unkarilainen säveltäjä ja pianisti. Hänet lähetettiin 9-vuotiaana opiskelemaan Carl Czernyn johdolla. Vuonna 1838 Heller muutti Pariisiin, jossa hän elätti itsensä työskentelemällä opettajana, säveltäjänä ja kirjailijana. Suurin osa Hellerin sävellyksistä on pianomusiikkia.
Aiheesta muualla

Stephen Heller International Music Score Library Project (englanniksi)
Suomalainen pop-levy

| Suomalainen pop-levy SIG |
| --- | --- | --- |

Studioalbumin tiedot
 Äänitetty : 2003
 Julkaistu: 3. lokakuuta 2003
 Tuottaja(t): Tommi Lindell
 Tyylilaji: pop
 Kesto: 34.40
 Levy-yhtiö: Norsu
SIG:n muut julkaisut
| Lauluja rakastamisen vaikeudesta 1999 | Suomalainen pop-levy 2003 | Sadan vuoden yksinäisyys – Parhaat 1980–1986 2009 |
Suomalainen pop-levy on SIG-yhtyeen vuonna 2003 julkaistu albumi, joka jäi yhtyeen viimeiseksi studiolevyksi. Levyn julkaisi levy-yhtiö Norsu.
Tunnettuja kappaleita ovat ”Tähtisadetta”, ”Näkinkenkä”, "Kesäsateisiin" ja ”Tuhannen ja yhden yön tarinat”, joka oli kultasingle.
Kappaleet

Eestiläinen punk-levy – 2.45
Tähtisadetta – 3.57
Jos olisit mun kaa – 2.38
Kettutyttö – 3.10
Tuhannen ja yhden yön tarinat – 2.59
Kuulen ääniä – 2.28
Näkinkenkä – 4.07
Naantali – 2.46
Kesäsateisiin – 2.27
Et mennä saa – 2.44
Marie Under – 4.22
Kankaanpäänmäen tuulivoimapuisto

| Kankaanpäänmäen tuulivoimapuisto |
| --- | --- |
Valtio:  Suomi
Sijainti:  Seinäjoki
Koordinaatit:  62°35′56″N, 23°05′10″E
Valmistunut:  2015
Perustaja:  Yard Energy 
Rakennuttaja:  SPC 1-Kankaanpäänmäki Oy 
Omistaja:  Eurus 
Operaattori:  Eurus
Tuulivoimapuisto
Tyyppi:  maatuulivoimalaitos
Korkeus:  105 m 
Pinta-ala:  9 ha 
Tuulivoimalat:  3 × Lagerwey LW100 (2,5 MW) 
Kapasiteetti:  7,5 MW  
 fiKankaanpäänmäen tuulivoimapuisto 
Kankaanpäänmäen tuulivoimapuisto on Etelä-Pohjanmaalla Seinäjoen Peräseinäjoella sijaitseva tuulivoimapuisto, jossa toimii 3 tuulivoimalaitosta. Niiden kokonaiskapasiteetti on 7,5 megawattia.Tuulivoimapuiston on rakentanut Yard Energy, sen omistaa Eurus, jonka tytäryhtiö on SPC 1-Kankaanpäänmäki Oy, ja sitä operoi Eurus.
Yleistä

Tuulivoimapuisto sijaitsee Peräseinäjoen kirkolta neljä kilometriä koilliseen ja Kankaanpäältä länteen päin Penikkanevan läheisyydessä. Tuulipuiston pituus on 0,5 kilometriä, leveys 0,3 kilometriä, ja kolme voimalaa sulkevat väliinsä yhdeksän hehtaarin kokoisen alueen. Voimaloiden luokse tulee yhdystieltä 6942 huoltotie. Lähin asutus sijaitsee puolen kilometrin päässä.
Tuulivoimalaitokset ovat alankomaalaisen Lagerweyn valmistamaa LW100-mallia, jonka napakorkeus on 135 metriä , tuuliturbiinin halkaisija 100 metriä, ja jonka kapasiteetti on 2,5 megawattia. Voimalat sijaitsevat noin 105 metrin korkeudella mpy.
Historiaa

Tuulivoimapuistosta ei löydy Internetistä kovinkaan paljon tietoa. Yritys Tuulivoimapuisto Kankaanpäänmäki Oy voi liittyä tuulipuistoon. Se perustettiin vuonna 2012, mutta se ei toimi enää. Yritys SPC 1-Kankaanpäänmäki Oy on merkitty tuulivoimapuiston omistajaksi . Se perustettiin vuonna 2013 ja toimii edelleen. Yard Energy ja Maas Capital Renewables, jotka myivät omistamansa SPC 1-Mustaisneva Oy:n ja SPC 2-Mustaisneva Oy:n eli Mustaisnevan tuulivoimapuiston japanilaiselle Eurukselle lokakuussa 2016.
Tamara Morávková

Tamara Morávková Kansojen liigan ottelussa Suomea vastaan Turussa syyskuussa 2023.
Tamara Morávková (s. 2. tammikuuta 2003) on slovakialainen jalkapalloilija, pelipaikaltaan keskikenttäpelaaja tai hyökkääjä. Hän edustanut kotimaassaan viimeksi Slovan Bratislavaa vuoteen 2021 ja sen jälkeen Tšekissä Slováckoa ja vuodesta 2023 alkaen Slavia Prahaa. Hän on pelannut maaliskuun 2024 loppuun mennessä Slovakian naisten maajoukkueessa 17 maaottelua ja tehnyt niissä kolme maalia: syyskuussa 2023 Kroatiaa sekä helmikuussa 2024 niin vieras- kuin kotiottelussakin Latviaa vastaan. Hän pelasi ensimmäisen naisten maaottelunsa syyskuussa 2022.
Søren Gade

| Søren Gade |
| --- | --- |

Euroopan parlamentin jäsen
 2.7.2019–14.11.2022  
Ryhmä:  Uudistuva Eurooppa -ryhmä
Tanskan puolustusministeri
 24. huhtikuuta 2004 – 23. helmikuuta 2010  
Edeltäjä:  Svend Aage Jensby
Seuraaja:  Gitte Lillelund Bech
Henkilötiedot
Syntynyt: 27. tammikuuta 1963 (ikä 61) Holstebro, Tanska
Tiedot
Puolue:  Venstre
Søren Gade (s. 27. tammikuuta 1963) on tanskalainen poliitikko, joka on toiminut europarlamentaarikkona vuodesta 2019 lähtien. Hän oli maansa puolustusministerinä vuosina 2004–2010.
Gade valittiin edustajaksi kansankäräjille 20. marraskuuta 2001. Hän on vaikuttanut siellä kolme kautta, kunnes lopetti 5. kesäkuuta 2019 siirtyessään europarlamenttiin. Vuonna 2004 hänet valittiin maansa puolustusministeriksi. Hän erosi kuusi vuotta myöhemmin johtuen kirjasta, jonka julkaisemisen Tanskan puolustusvoimat yritti epäonnistuneesti estää. Afganistanissa suoritettua sotilasoperaatiota käsitellyt kirja sisälsi puolustusvoimien mukaan arkaluontoista tietoa, jota ei tulisi paljastaa julkisuuteen.  Lopulta Politiken-lehti julkaisi kirjan vuonna 2009 Gaden vastustuksesta huolimatta.
Puolustusministerikautensa jälkeen häntä kuulusteltiin oikeudessa vuonna 2012, koska talvella 2004 vangitut irakilaiset väittivät tanskalaisten sotilaiden luovuttaneen heidät Irakin viranomaisille kidutettaviksi. Oikeus päätti vuonna 2018 maksaa korvauksia 18 irakilaissiviilille ja vapauttaa tanskalaiset sotilaat syytteestä, koska he eivät oikeuden mukaan voineet tietää kidutuksesta, mikä heidän luovuttamiaan henkilöitä kohtasi.
Aiheesta muualla

Kuvia tai muita tiedostoja aiheesta Søren Gade Wikimedia Commonsissa
Søren Gade Euroopan parlamentin jäsenet. Euroopan parlamentti.
Kankaantaan Kisa

Kankaantaan Kisa (lyh. KanKi) on nokialainen maastohiihdon erikoisseura. Seuralla oli aikaisemmin toimintaa ainakin koripallossa ja suunnistuksessa.
Suunnistaja Simo Nurminen edusti Kisaa jonkin aikaa.
Koripallo

| Kankaantaan Kisa |
| --- | --- |
Koko nimi:  Kankaantaan Kisa / Kisanokia
Kaupunki:  Nokia
SM-kausia:  4 (miehet) 4 (naiset)
Kultaa:  0
Hopeaa:  0
Pronssia:  0
Infobox OKVirheellinen NIMI-arvo: 
Kankaantaan Kisan miesten edustusjoukkue pelasi miesten SM-sarjassa kausilla 1968–1969 ja 1970–1971 ja Kisanokia-nimisenä kaksi kautta peräkkäin vuosina 1995–1997. Parhaimmillaan se sijoittui kaudella 1995–1996 neljänneksi. Kisanokiaa edustivat miespelaajista muun muassa Pasi Riihelä, Harri Jokinen ja Jussi Kumpulainen sekä ulkomaalaispelaajat Ron Rutland, Anthony Cade ja suomalaistunut Garcia Hopkins.
KanKin naisten edustusjoukkue pelasi naisten SM-sarjaa kaksi peräkkäistä kautta vuosina 1977–1979 ja uudestaan 1988–1990. Seuran paras sijoitus oli kuudes kaudella 1988–1989.
Koripallon aikakausi KanKissa päättyi vuonna 1997, kun se fuusioitui Korinokian (aik. Nokian Palloseura) kanssa uusseura BC Nokiaksi.
Aiheesta muualla

Virallinen kotisivu
Tapio Rautavaaran muistomerkki

Veikko Myller: Tapio Rautavaaran muistomerkki (2000).
Tapio Rautavaaran muistomerkki eli Kulkurin uni on Helsingin Oulunkylässä sijaitseva, kuvanveistäjä Veikko Myllerin toteuttama muistomerkki laulaja-urheilija Tapio Rautavaaralle. Osin näköispatsaana toteutettu muistomerkki sijaitsee puistomaisella Oulunkylän torilla ja se on pystytetty vuonna 2000.
Muistomerkki muodostuu kahdesta nurmikolle ilman erillistä jalustaa sijoitetusta pronssiveistoksesta, joista toinen on Rautavaaran luonnollista kokoa suurempi näköispatsas ja toinen kuuden metrin päähän sijoitettu, noin puolitoista metriä korkea joutsen. Rautavaara on kuvattu verryttelypukuun (niin sanottuihin Suomi-verkkareihin) pukeutuneena, soittamassa kitaraa ja katselemassa joutsenta. Teos viittaa Rautavaaran vuonna 1950 levyttämään suosittuun iskelmään ”Kulkuri ja joutsen”, ja sen innoittajana ovat myös Rautavaarasta 1940- ja 1950-luvulla julkaistut lehtikuvat. Teoksen yhteyteen on sijoitettu pronssilaatta, jossa mainitaan Rautavaaran urheilijana voittamat arvokisojen kultamitalit.
Muistomerkin teetti Tapio Rautavaara -seura, joka käynnisti hankkeen vuonna 1996. Seuran puheenjohtajana toimi tuolloin Tapio Rautavaaran tytär Leena Rautavaara. Muistomerkki tilattiin kuvanveistäjä Veikko Mylleriltä, jolta vaadittiin ehdottomasti näköispatsasta abstraktin taideteoksen sijaan. Myllerin aiemmin toteuttama täysin abstrakti Risto Rytin muistomerkki oli nostattanut suuren julkisen kiistan, mutta Rautavaaran patsaan kohdalla ei käynyt samoin. Muistomerkki sijoitettiin Oulunkylään, jossa Rautavaara oli asunut suuren osan elämästään. Teos paljastettiin 18. kesäkuuta 2000 ja lahjoitettiin samalla Helsingin kaupungille. Oulunkylän Patolassa on myös Tapio Rautavaaran puisto.
Temonen

Temonen on suomalainen sukunimi. Väestö­rekisteri­keskuksen tietojen mukaan
kesäkuussa 2015 Suomessa oli 432 ja ulkomailla 15 Temonen -nimistä henkilöä. Tunnettuja Temosia ovat:
Olga Temonen (s. 1978), näyttelijä ja tuottaja
Tuukka Temonen (s. 1975), muusikko, ohjaaja ja tuottaja
Juoksuhautajalka

Juoksuhautajalka on eräänlainen kosteuden aiheuttama jalkavaurio. Ensi oireisiin kuuluu usein pistely tai kutina, joka voi edetä tunnottomuudeksi. Jalat voivat muuttua punaisiksi tai sinertäviksi.  Kun tila pahenee, jalat voivat alkaa turvota ja haista mädältä.  Komplikaatioihin voi kuulua ihon hajoaminen tai infektio.
Juoksuhautajalka johtuu jalkojen pitkäaikaisesta altistumisesta kylmille, kosteille ja usein epähygieenisille olosuhteille. Toisin kuin paleltuma, juoksuhautajalka tapahtuu yleensä pakkasta korkeammissa lämpötiloissa. Sen voi saada jo 10 tunnissa.  Riskitekijöitä ovat liian tiukat saappaat ja liikkumattomuus. Taustalla olevan mekanismin uskotaan liittyvän verisuonten supistumiseen, mikä johtaa riittämättömään verenkiertoon jaloissa.  Diagnoosi perustuu oireisiin ja tutkimukseen.
Ehkäisyyn kuuluu jalkojen pitäminen lämpiminä, kuivina ja puhtaina.  Jos juoksuhautajalan saa, saattaa tarvita kipulääkkeitä asteittaisen lämmittelyprosessin aikana.  Kipu voi jatkua kuukausia hoidon jälkeen. Leikkaus vaurioituneen kudoksen poistamiseksi tai amputaatio voi olla tarpeen.
Useimmiten juoksuhautajalka saadaan sotaväessä, mutta potilaissa voi olla myös asunnottomia.  Vaiva kuvattiin ensimmäisen kerran Napoleon Bonaparten vetäytyessä Venäjältä talvella 1812.  Sana juoksuhauta (trench) nimessä viittaa asemasotaan, joka yhdistetään pääasiassa ensimmäiseen maailmansotaan. Juoksuhautajalkaa on esiintynyt myös toisessa maailmansodassa, etenkin briteillä ja yhdysvaltalaisilla. Suomalaisilla ja venäläisillä taas paleltumat aiheuttivat useimmat evakuoinnit, mutta kyse voi olla määrittelyeroista. Nykyään tätä vammaa esiintyy myös elämysmatkailun yhteydessä.
Juoksuhautajalka on immersiovamma, tarkemmin sanoen jalan kylmävesivamma. Sitä ei lasketa varsinaiseksi paleltumaksi, koska se saadaan jo pluslämpötiloissa. On olemassa myös lämpimän veden immersiojalka (yli 48 tuntia jatkuneista lämpimistä ja märistä olosuhteista, esimerkiksi eristävissä saappaissa ja Vietnamin sodassa, ohimenevä) ja yli 22-asteisen veden tai mudan monen vuorokauden kuluessa aiheuttama trooppinen immersiojalka ("paddy foot" Vietnamissa, ohimenevä). Immersiojalka kattaa nämä kaikki kolme, vaikka vuoteen 1994 asti sen MeSH-luokka D007102 tunnettiin pelkän juoksuhautajalan nimellä.